Տեսական ֆիզիկայի ամբիոնը նախկին ԽՍՀՄ-ում «Գերխիտ աստղերի ֆիզիկա» գիտական ուղղության հիմնադիրներից է, այդ ուղղությամբ հետազոտությունները Խորհրդային Միությունում համակարգելու իրավունքով: 1972թ. և 1988թ. ամբիոնը եղել է «Գրավիտացիա և հարաբերականության տեսություն» համամիութենական կոնֆերանսների կազմակերպիչ: Վերջին տարիներին ամբիոնի կողմից կազմակերպվում է նոր՝ «Կոմպակտ աստղերի և ռելյատիվիստական գրավիտացիայի ժամանակակից ֆիզիկա» թեմայով միջազգային կոնֆերանսը՝ 2008թ. (նվիրված ակադեմիկոս Վիկտոր Համբարձումյանի ծննդյան 100 ամյակին), 2013թ. (նվիրված ակադեմիկոս Գուրգեն Սահակյանի ծննդյան 100 ամյակին) և 2015թ.: Նախատեսվում է կոնֆերանսը դարձնել պարբերական: